CELEX: 32013R0492
Language: hr
Date: 2013-05-28 00:00:00
Title: Provedbena uredba Komisije (EU) br. 492/2013 od 28. svibnja 2013. o izmjeni uredaba (EZ) br. 533/2007, (EZ) br. 536/2007 i (EZ) br. 442/2009 u pogledu količina raspoloživih za uvozne carinske kvote iz navedenih uredaba

02/Sv. 024
            
            
               HR
            
            
               Službeni list Europske unije
            
            
               147
            
         32013R0492
   
               L 142/1
            
            
               SLUŽBENI LIST EUROPSKE UNIJE
            
            
               28.05.2013.
            
         
      PROVEDBENA UREDBA KOMISIJE (EU) br. 492/2013
   od 28. svibnja 2013.
   o izmjeni uredaba (EZ) br. 533/2007, (EZ) br. 536/2007 i (EZ) br. 442/2009 u pogledu količina raspoloživih za uvozne carinske kvote iz navedenih uredaba
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 144. stavak 1., u vezi s člankom 4.,
   budući da:
   
               (1)
            
            
               Uredbama Komisije (EZ) br. 533/2007 od 14. svibnja 2007. o otvaranju i predviđanju upravljanja carinskim kvotama u sektoru mesa peradi (2), (EZ) br. 536/2007 od 15. svibnja 2007. o otvaranju i predviđanju upravljanja carinskom kvotom za meso peradi dodijeljenoj Sjedinjenim Američkim Državama (3) i (EZ) br. 442/2009 od 27. svibnja 2009. o otvaranju i predviđanju upravljanja carinskim kvotama Zajednice u sektoru svinjskog mesa (4), otvaraju se carinske kvote za određene količine proizvoda od mesa peradi i svinjskog mesa.
            
         
               (2)
            
            
               Sporazumom u obliku razmjene pisama između Europske i Sjedinjenih Američkih Država u skladu s člankom XXIV. stavkom 6. te člankom XXVIII. Općeg sporazuma o carinama i trgovini (GATT) iz 1994. o izmjeni koncesija u rasporedima Republike Bugarske i Rumunjske tijekom njihova pristupanja Europskoj uniji, odobren Odlukom Vijeća 2013/125/EU (5), predviđaju se dodatne količine obuhvaćene uvoznom carinskom kvotom za proizvode od mesa peradi i svinjskog mesa koja će se dodijeliti Uniji. Stoga je količine raspoložive za odgovarajuće uvozne carinske kvote Unije za meso peradi i svinjsko meso potrebno prilagoditi.
            
         
               (3)
            
            
               Uredbe (EZ) br. 533/2007, (EZ) br. 536/2007 i (EZ) br. 442/2009 trebalo bi stoga na odgovarajući način izmijeniti.
            
         
               (4)
            
            
               Mjere predviđene u ovoj Uredbi u skladu su s mišljenjem Upravljačkog odbora za zajedničku organizaciju poljoprivrednih tržišta,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 533/2007 mijenja se u skladu s Prilogom I. ovoj Uredbi.
   Članak 2.
   Prilog I. Uredbi (EZ) br. 536/2007 mijenja se u skladu s Prilogom II. ovoj Uredbi.
   Članak 3.
   Prilog I. Uredbi (EZ) br. 442/2009 mijenja se u skladu s Prilogom III. ovoj Uredbi.
   Članak 4.
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se od kvotne godine koja počinje 1. srpnja 2013.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. svibnja 2013.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 299, 16.11.2007., str. 1.
   
      (2)  SL L 125, 15.5.2007., str. 9.
   
      (3)  SL L 128, 16.5.2007., str. 6.
   
      (4)  SL L 129, 28.5.2009., str. 13.
   
      (5)  SL L 69, 13.3.2013., str. 4.
   PRILOG I.
   Tablica u Prilogu I. Uredbi (EZ) br. 533/2007 mijenja se kako slijedi:
   
               (1)
            
            
               u retku za skupinu br. P 2, unos u stupcu „Godišnje količine (u tonama)” zamjenjuje se s „8 570”;
            
         
               (2)
            
            
               u retku za skupinu br. P 3, unos u stupcu „Godišnje količine (u tonama)” zamjenjuje se s „2 705”;
            
         
               (3)
            
            
               u retku za skupinu br. P 4, unos u stupcu „Godišnje količine (u tonama)” zamjenjuje se s „1 781”.
            
         PRILOG II.
   U tablici u Prilogu I. Uredbi (EZ) br. 536/2007, unos u stupcu „Ukupna količina od 1. srpnja 2006. (u tonama)” zamjenjuje se s „21 345” i naslov tog stupca zamjenjuje se s „Godišnja količina (u tonama)”.
   PRILOG III.
   Prilog I. Uredbi (EZ) br. 442/2009 mijenja se kako slijedi:
   
               (1)
            
            
               u tablici u dijelu A, u retku za redni broj 09.0123, unos u četvrtom stupcu „Količina u tonama (masa proizvoda)” zamjenjuje se s „6 135”;
            
         
               (2)
            
            
               u tablici u dijelu B, u retku za redni broj 09.4170, unos u četvrtom stupcu „Količina u tonama (masa proizvoda)” zamjenjuje se s „4 922”.